CELEX: 21991A0509(01)
Language: el
Date: 1990-12-20 00:00:00
Title: Πρωτόκολλο που παρατείνει το πρώτο στάδιο της συμφωνίας σύνδεσης μεταξύ της Ευρωπαϊκής Οικονομικής Κοινότητας και της Μάλτας

Avis juridique important

|

21991A0509(01)

Πρωτόκολλο που παρατείνει το πρώτο στάδιο της συμφωνίας σύνδεσης μεταξύ της Ευρωπαϊκής Οικονομικής Κοινότητας και της Μάλτας  

Επίσημη Εφημερίδα αριθ. L 116 της 09/05/1991 σ. 0067 - 0068

ΠΡΩΤΟΚΟΛΛΟ  που παρατείνει το πρώτο στάδιο της συμφωνίας συνδέσεως μεταξύ της Ευρωπαϊκής Οικονομικής Κοινότητας και της ΜάλταςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,αφενός,Η ΚΥΒΕΡΝΗΣΗ ΤΗΣ ΔΗΜΟΚΡΑΤΙΑΣ ΤΗΣ ΜΑΛΤΑΣ,αφετέρου,ΕΧΟΝΤΑΣ ΥΠΟΨΗ:τη συμφωνία συνδέσεως μεταξύ της Ευρωπαϊκής Οικονομικής Κοινότητας και της Μάλτας, που υπογράφηκε στη Βαλέττα, στις 5 Δεκεμβρίου 1970, και η οποία στο εξής αποκαλείται «συμφωνία»,το συμπληρωματικό πρωτόκολλο της συμφωνίας, που υπογράφηκε στις Βρυξέλλες, στις 14 Δεκεμβρίου 1988, και το οποίο παρατείνει το πρώτο στάδιο έως τις 31 Δεκεμβρίου 1990,ΕΚΤΙΜΩΝΤΑΣ ότι πρέπει να διατηρηθεί το παρόν καθεστώς των συναλλαγών που καθορίστηκε για το πρώτο στάδιο της συμφωνίας,ΑΠΟΦΑΣΙΣΑΝ να συνάψουν πρωτόκολλο που παρατείνει εκ νέου το πρώτο στάδιο της συμφωνίας, και, προς το σκοπό αυτό, όρισαν ως πληρεξουσίους:ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ:τον κ. Federico DI ROBERTO,Πρέσβυ,Μόνιμο Αντιπρόσωπο της Ιταλικής Δημοκρατίας,Πρόεδρο της Επιτροπής των Μόνιμων Αντιπροσώπων,τον κ. Eberhard RHEIN,Διευθυντή Μεσογείου, Εγγύς Ανατολής και Μέσης Ανατολής της Γενικής Διεύθυνσης Εξωτερικών Σχέσεων της Επιτροπής των Ευρωπαϊκών Κοινοτήτων,Η ΚΥΒΕΡΝΗΣΗ ΤΗΣ ΔΗΜΟΚΡΑΤΙΑΣ ΤΗΣ ΜΑΛΤΑΣ:τον κ. Joseph LICARI,Πρέσβυ,Μόνιμο Αντιπρόσωπο της Δημοκρατίας της Μάλτας στην Ευρωπαϊκή Οικονομική Κοινότητα,ΟΙ ΟΠΟΙΟΙ, μετά την ανταλλαγή των πληρεξουσίων εγγράφων τους που βρέθηκαν εντάξει,ΣΥΜΦΩΝΗΣΑΝ ΣΤΙΣ ΑΚΟΛΟΥΘΕΣ ΔΙΑΤΑΞΕΙΣ:Άρθρο 1 1. Το πρώτο στάδιο της συμφωνίας παρατείνεται έως τις 31 Δεκεμβρίου 1991.2. Το πρώτο στάδιο της συφωνίας παρατείνεται αυτόματα από έτος σε έτος, εκτός εάν καταγγελθεί από ένα εκ των μερών, πριν από την 1η Ιουλίου κάθε έτους.Άρθρο 2 1. Το παρόν πρωτόκολλο αποτελεί αναπόσπαστο τμήμα της συμφωνίας.2. Το παρόν πρωτόκολλο υπόκειται σε επικύρωση, αποδοχή ή έγκριση, σύμφωνα με τις κατ' ιδίαν διαδικασίες των συμβαλλομένων μερών, τα οποία γνωστοποιούν αμοιβαία την ολοκλήρωση των αναγκαίων για το σκοπό αυτό διαδικασιών.3. Το παρόν πρωτόκολλο αρχίζει να ισχύει την πρώτη ημέρα του μήνα που ακολουθεί την ημερομηνία κατά την οποία πραγματοποιήθηκε η γνωστοποίηση που προβλέπεται στην παράγραφο 2.Άρθρο 3 Το παρόν πρωτόκολλο συντάσσεται, σε δύο αντίτυπα, στην αγγλική, γαλλική, γερμανική, δανική, ελληνική, ισπανική, ιταλική, ολλανδική και πορτογαλική γλώσσα και όλα τα κείμενα είναι εξίσου αυθεντικά.Σε πίστωση των ανωτέρω, οι υπογράφοντες πληρεξούσιοι έθεσαν την υπογραφή τους κάτω από το παρόν πρωτόκολλο.Βρυξέλλες, 20 Δεκεμβρίου 1990. >ΘΕΣΗ ΠΗΝΑΚΑ>